Heý roͤſelechter munt
Heý roͤſelechter munt·
wāne wilt erfriſchen mich·
mirſt ellú froͤid vnkunt·
ſol ich langer miden dich·
beſſer were mir ein ſterben·
danne lebende verderben·
ich trag in aller ſtunt·
leid nach dir verboꝛgenlich|

Ich bin noch vnuerzagt·
an dem můt min rǒberin·
niemer tag mich betagt·
in gedenk ze gůte din·
in weis wanne dinú guͤte·
mir min bꝛeites vngemuͤte·
welle machen ver iagt·
vn̄ verkeren ſoꝛgen pin·

MIr wer noch helfe gůt·
der tůn wolde helfe mir·
deſt wâr ein ſelig gůt·
verdirb ich das kvmt von dir·
vō d̾ not ein guͤtlich lachen·
mag mich loͤſen ſelk̾ ſachen·
wer mich ſo iſt behůt·
wol min vngſvnde gir·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse